Lav et referat af nedenstående tekst:

Tekst:
Hverdagen er for mange danskere helt anderledes end normalt. Usikkerhed kan påvirke ens psykologiske helbred. Derfor har Jammerbugt Kommune oprettet en psykologisk hotline, der skal hjælpe borgere og ansatte ved kommunen med råd og vejledning. - Det udsprang af, at vi så, at der var et behov. Der var mange borgere, der var lidt utrygge ved alt det her Covid-19. I denne tid kan vi alle mærke, hvor frygteligt det er at være socialt isoleret. Tanker som angst og frygten for, om en selv eller andre bliver syge, kan fylde meget, siger Morten Klessen (S), formand for beskæftigelsesudvalget i Jammerbugt Kommune. Menneskelige problemer Hotlinen blev åbnet onsdag d. 22. april, og består af seks psykologer fra Jammerbugt Kommunes jobcenter. Hotlinen kan hjælpe med at finde yderligere tilbud til borgeren, eller besvare spørgsmål om de bekymringer der må være for Covid-19. Alle samtaler er gratis og anonyme, for dem der ønsker det. Der bliver heller ikke optaget journaler under samtalerne, og derfor understreger Jammerbugt Kommune også, at tilbuddet ikke kan sidestilles med psykologbehandling. - Vi har ikke nogen Covid-19 ekspert-psykologer, men vi har nogle dygtige psykologer, og mange af de problemer de møder, er jo nogle gængse menneskelige ting, som angst og ensomhed, som de ved en masse om. Så jeg er sikker på at man får en god vejledning af de professionelle fra Jammerbugt Kommune, siger Morten Klessen En løbende vurdering Selv om projektet er blevet taget godt imod, og hotlinen får flere og flere henvendelser, så kan Morten Klessen ikke svare på, hvor længe projektet varer ved. - Jo længere tid det her strækker sig, jo mere bliver der behov for det. Vores psykologer bliver skarpere dag for dag, overfor de problemer de møder. Så må vi løbende vurderer, hvor det er, problemerne ligger hos borgerne i Jammerbugt Kommune. Hotlinen er åben alle hverdage i tidsrummet kl. 10.00 til 12.00 på telefon: 4191 1781.

Referat:
Den nye psykologiske hotline er for borgere eller kommunalt ansatte i Jammerbugt Kommune, der oplever belastende situationer i forbindelse med Covid-19.